paragraph_text: Prostiralo se obalom današnjeg Alžira, Tunisa s bližim zaleđem te obalom današnje zapadne Libije. Osim toga, zauzimalo je Balearske otoke, Korziku i Sardiniju. Na sjeverozapadu i zapadu je graničilo s Vizigotskim Kraljevstvom, a na sjeveru i sjeveroistoku s Ostrogotskim Kraljevstvom. U Africi su ga okruživala maurska, berberska i tuareška plemena. Jedno vrijeme su mu južni susjedi bili Rimsko-Maursko Kraljevstvo, Aurasij i Capsa.